Na temelju članka 49. Statuta Općine Viškovo ( „Službene novine Općine Viškovo“ broj 3/18., 2/20.) i članka 3. stavka 1. Odluke o dodjeli stipendija učenicima i studentima ("Službene novine Primorsko - goranske županije“ br: 16/96, 20/98.) Općinska načelnica Općine Viškovo raspisuje

**NATJEČAJ**

**za dodjelu stipendija učenicima i studentima**

**za nastavnu godinu 2020./2021.**

**Pravo prijavljivanja na ovaj Natječaj za dodjelu stipendija ima kandidat koji:**

1. je hrvatski državljanin

2. posljednje 2 godine ima prebivalište na području Općine Viškovo

3. je redovni student ili učenik srednje škole

4. ima prosjek ocjena:

- najmanje 4,50 posljednja dva razreda osnovne škola za učenike koji upisuju prvu godinu srednje škole

- najmanje 4,50 iz prethodne godine srednje škole za učenike koji upisuju drugi, treći ili četvrti razred srednje škole

- najmanje 4,50 iz posljednje dvije godine srednje škole za polaznike redovnog studija

- najmanje 4,50 iz prethodne godine studija za studente

**Obavezna dokumentacija uz prijavu na Natječaj je**:

1. prijavni obrazac za stipendiranje
2. preslika domovnice
3. original uvjerenje o upisu u srednju školu ili fakultet
4. preslika svjedodžbe ili dokaz o prosjeku ocjena

**Za kandidate koji ostvaruju pravo prijave na Natječaj za dodjelu stipendija učenicima i studentima za nastavnu godinu 2020./2021. bodovanje će se vršiti temeljem slijedećih kriterija:**

1. Prosjek ocjena u posljednje dvije godine u osnovnoj školi:

 od 4,50 do 4,60 20 bodova

 od 4,61 do 4,70 22 boda

 od 4,71 do 4,80 24 boda

 od 4,81 do 4,90 26 bodova

 od 4,91 do 5,00 28 bodova

2. Prosjek ocjena u srednjoj školi:

 od 4,51 do 4,60 20 bodova

 od 4,61 do 4,70 22 boda

 od 4,71 do 4,80 24 boda

 od 4,81 do 4,90 26 bodova

 od 4,91 do 5,00 28 bodova

3. Prosjek ocjena na fakultetu:

 od 4,51 do 4,60 20 bodova

 od 4,61 do 4,70 22 boda

 od 4,71 do 4,80 24 boda

 od 4,81 do 4,90 26 bodova

 od 4,91 do 5,00 28 bodova

1. Postignuti uspjeh na natjecanjima u prethodnoj školskoj godini (na županijskom, državnom i međunarodnom natjecanju od 1. do 3. mjesta):

- na županijskom natjecanju

1. mjesto 12 bodova

2. mjesto 8 bodova

3. mjesto 4. boda

- na državnom natjecanju

1. mjesto 16 bodova

2. mjesto 12 bodova

3. mjesto 8 bodova

sudjelovanje 4 boda

- na međunarodnom natjecanju

1. mjesto 20 bodova

2. mjesto 15 bodova

3. mjesto 10 bodova

sudjelovanje 5 bodova

1. Socijalni status:
* djeca roditelja poginulih, nestalih i zatočenih u Domovinskom ratu 20 bodova
* djeca invalida Domovinskog rata 15 bodova

 - djeca roditelja koji imaju dječji doplatak 10 bodova

1. Uvjeti prihoda 10 bodova
* jednočlano domaćinstvo (800,00 kn/mjesečno)
* dvočlano domaćinstvo (1.300,00 kn/mjesečno)
* tročlano domaćinstvo (1.800,00kn/mjesečno)
* četveročlano domaćinstvo (2.200,00 kn/mjesečno)

 te za svakog daljnjeg člana + 400,00 kn

**Za ostvarivanje bodova temeljem postignutog uspjeha na natjecanjima u prethodnoj školskoj godini prijavi je potrebno priložiti:**

1. presliku potvrde o postignutom uspjehu na natjecanjima u prethodnoj školskoj/akademskoj godini odnosno sudjelovanja na državnim i međunarodnim natjecanjima

**Za ostvarivanje bodova temeljem socijalnog statusa prijavi je potrebno priložiti:**

a. presliku dokaza da je kandidat dijete roditelja poginulog, nestalog i zatočenog u Domovinskom ratu

 b. presliku dokaza da je kandidat dijete invalida Domovinskog rata

 c. presliku dokaza da je kandidat dijete roditelja koji primaju dječji dodatak

**Za ostvarivanje bodova temeljem uvjeta prihoda prijavi je potrebno priložiti:**

 a. ispunjenu tablicu koja je sastavni dio Natječaja

Prije potpisivanja Ugovora o stipendiranju stipendista je dužan donijeti na uvid original svjedodžbu ili dokaz o prosjeku ocjena.

Broj predviđenih stipendija je ograničen, a u obzir dolaze kandidati s najvećim brojem bodova prema propisanim kriterijima.

Natječajna dokumentacija predaje se u **zatvorenoj koverti**, putem pošte na adresu Viškovo, Vozišće 3, 51216 Viškovo, ili osobno u pisarnici Općine Viškovo, zaključno do:

- **31. listopada 2020. godine za učenike srednjih škola sa naznakom “ne otvarati -natječaj za stipendiranje učenika“**

- **31. listopada 2020. godine za studente sa naznakom “ne otvarati - natječaj za stipendiranje studenata”**

Nepravodobno prispjele i nekompletne prijave neće se razmatrati.

**Prijavom na ovaj Natječaj, podnositelj prijave prima na znanje da je Općina Viškovo,**

**Sukladno Zakonu o pravu na pristup informacijama („Narodne novine“ 25/13. i 85/15.), obvezna objavljivati informacije o dodijeljenim bespovratnim sredstvima te je sukladno navedenom obvezna objaviti ime i prezime korisnika stipendije i visinu iznosa stipendije na web stranici Općine Viškovo.**